
	Αριστουργήματα του βωβού κινηματογράφου
Der muede Tod
 (Ο κουρασμένος θάνατος)
του Fritz Lang (1921)
στο Σπίτι της Κύπρου

Στα πλαίσια των καινοτόμων δράσεων του το Σπίτι της Κύπρου εγκαινίασε χθες, Δευτέρα 20 Ιανουαρίου 2020, τον κύκλο αφιερώματος: Αριστουργήματα του βωβού κινηματογράφου με τον θεωρητικό του κινηματογράφου, φωτογράφο Πλάτων Ριβέλλη.

Οι φίλοι του Σπιτιού της Κύπρου είχαν την ευκαιρία να απολαύσουν την ταινία που άφησε τη σφραγίδα της στην κινηματογραφική τέχνη Ο κουρασμένος θάνατος του Fritz Lang.
Ο κ Ριβέλλης προλόγισε την ταινία και ανέλυσε τις πρωτοπόρες τεχνικές του μεγάλου σκηνοθέτη Fritz Lang. Η ταινία «Ο κουρασμένος θάνατος», ανέφερε ο κ. Ριβέλλης, θεωρείται η πρώτη σημαντική δημιουργία του μεγάλου σκηνοθέτη, μια ταινία για τον θάνατο και την αγάπη, στην οποία μια γυναίκα παλεύει να σώσει τη ζωή του αγαπημένου της και αποδέχεται την "πρόκληση" να προσπαθήσει να διασώσει τρεις ανθρώπινες ζωές σε τρεις διαφορετικές περιόδους της Ιστορίας. 

Ο Fritz Lang γεννήθηκε στη Βιέννη το 1890 και πέθανε στο Λος Άντζελες το 1976. Θεωρείται ένας από τους σημαντικότερους σκηνοθέτες του κινηματογράφου. Οι πιο γνωστές και σημαντικές ταινίες τους έγιναν στη Γερμανία την εποχή του βωβού κινηματογράφου. Λίγο πριν από την έναρξη του Δευτέρου Παγκοσμίου Πολέμου διέφυγε στις ΗΠΑ όπου και συνέχισε να σκηνοθετεί.
Ο κύκλος θα συνεχιστεί σε μηνιαία βάση μέχρι τις 15 Ιουνίου 2020.
21 Ιανουαρίου 2020

